google/wiki40b huggingface dataset:
Kostol svätého Michala archanjela (Veľký Klíž)

História vzniku

Obec Klíž, ležiaca v kotline, zovretej z troch strán vrchmi pohoria Tribeč, sa v historických záznamoch spomína prvý raz v roku 1244. Patrila tu sídliacemu benediktínskemu opátstvu. Dokladajú to zvyšky niekdajšieho kláštorného kostola, na mieste ktorého sa dnes vypína tunajší barokový farský Kostol Všetkých svätých z roku 1803.
Kostol vznikol zrejme na podnet miestneho šľachtica, ktorého sídlo sa pravdepodobne nachádzalo na východne sa vypínajúcom Michalovom vrchu. Tu boli objavené zvyšky stredovekého hradiska. Tu sa nachádzal aj benediktínsky kláštor, ktorého jediným pozostatkom sú ruiny Kostola svätého Michala. Toto miesto, známe ako Vrchhora, je dodnes cieľom náboženských pútí.
Niekedy pred prvou polovicou 12. storočia (udáva sa rok 1130) tu postavili malý kostol, ktorý sa stal centrom duchovného života tunajších obyvateľov. Stavitelia kostolíka v rozpore s vtedy zaužívanou koncepciou výstavby pristavali k lodi valcovitú vežu, čo dodnes robí z kostolíka jedinečný unikát v celoslovenskom meradle. Všetky ostatné známe kostoly z tohto obdobia stojace na území Slovenska mali totiž vežu postavenú na pravouhlom pôdoryse alebo ju nemali vôbec.
Kostol svojmu účelu slúžil takmer sedem storočí. Po dobudovaní nového farského kostola pustol a začal nemilosrdne chátrať. Prišiel o zastrešenie čím bola napospas dažďu vystavená fresková výmaľba stien. Ostali po nej iba nepatrné nezreteľné zvyšky v čiastočne chránenej apside.
Pred úplnym zánikom ho zachránila dôsledná pamiatková obnova začatá v roku 1936 a neskôr v rokoch 1975 – 1976. Tá mu vrátila pôvodný vzhľad čím sa stal jednou z najvyhľadávanejších pamätihodností tohto na pamiatky bohatého kraja (napr. v západne ležiacej obci Klátova Nová Ves okrem troch kaštieľov, v miestnej časti Sádok nájdeme ďalší skvost sakrálneho staviteľstva – románsky kostolík).

Vzhľad kostolíka

Kostolík neveľkých rozmerov, postavený z opracovaných kameňov, zaujme predovšetkým svojím exteriérovým prevedením. Dominuje mu vysoká okrúhla veža so zvonicou, zakončená ihlancovitou strieškou pokrytou dreveným šindľom. Veža sa zo západnej strany asymetricky pripája k vysokej úzkej lodi zakončenej apsidou na polkruhovom pôdoryse. Loď je zastrešená sedlovou strechou pokrytou rovnako ako veža šindľom. Starobylosť kostolíka umocňuje neomietnuté murivo.
Vpravo od veže sa nachádza úzky vchod do lode. Interiérové vybavenie je mimoriadne skromné; okrem nenápadnej kamennej oltárnej menzy v apside tu absentuje akákoľvek výzdoba či vybavenie. Presvetlenie zabezpečujú dve malé románske štrbinové okná v lodi a okno v apside. Po úzkych točitých schodoch vo veži sa dá dostať na malú drevenú emporu a tak si z bezprostrednej blízkosti prehliadnuť drevené trámovanie na strope lode.
Kostol svätého Michala archanjela tvorí dominantu na dodnes funkčnom cintoríne na kopci na severnom okraji Klížskeho Hradišťa. I keď dnes neslúži liturgickým účelom je predovšetkým unikátnou pamiatkou stredovekého staviteľstva.
Goès

Poloha

Obec má rozlohu 4,76 km². Najvyšší bod je položený 363 m n. m. a najnižší bod 227 m n. m.

Obyvateľstvo

Počet obyvateľov obce je 561 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Výrobok

Výrobok alebo produkt je výsledok procesu. Definícia podľa STN EN ISO 9000Produkt je výsledok súboru vzájomne súvisiacich alebo vzájomne pôsobiacich činností, ktoré transformujú vstupy na výstupy.
Výrobok alebo produkt je výstup z výroby. Je to hmotný ekonomický statok.
Je to materiálna úžitková hodnota ako výsledok výrobného procesu, schopná bezprostredne ukájať ľudské potreby; v podmienkach spoločenskej deľby práce a ekonomickej samostatnosti výrobcov nadobúda formu tovaru.
T-Com

Dejiny značky

Značka T-Com bola uvedená na trh v roku 2003, keď sa divízia pevných liniek Deutsche Telekom AG začala prezentovať ako nezávislá značka v Nemecku. Popri ostatných divíziách (T-Mobile, T-Online a T-Systems), ktoré sa už verejne prezentovali zákazníkom, si T-Com vytvoril vlastný profil špecialistu na pevné siete. Produkty a ponuky predtým spájané s "Deutsche Telekom" majú odvtedy značku T-Com.
Beaumont-sur-Vesle

Poloha

Obec má rozlohu 5,69 km². Najvyšší bod je položený 119 m n. m. a najnižší bod 86 m n. m.

Obyvateľstvo

Počet obyvateľov obce je 707 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Monceaux-au-Perche

Poloha

Obec má rozlohu 3,15 km². Najvyšší bod je položený 227 m n. m. a najnižší bod 137 m n. m.

Obyvateľstvo

Počet obyvateľov obce je 81 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clarbec

Poloha

Obec má rozlohu 9,7 km². Najvyšší bod je položený 140 m n. m. a najnižší bod 47 m n. m.

Obyvateľstvo

Počet obyvateľov obce je 372 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Infournas

Poloha

Les Infournas má rozlohu 8,69 km². Najvyšší bod je položený 2 442 m n. m. a najnižší bod 1 158 m n. m.

Obyvateľstvo

Les Infournas má 28 obyvateľov (2009).
Graf vývoja obyvateľstva:
Zdroje: INSEE
Galez

Poloha

Obec má rozlohu 7,29 km². Najvyšší bod je položený 530 m n. m. a najnižší bod 360 m n. m.

Obyvateľstvo

Počet obyvateľov obce je 144 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ephemerides statistico-politico-aeconomico-literariae

Ephemerides statistico-politico-aeconomico-literariae bol latinský politicko-literárny časopis časopis, ktorý spočiatku vydával Juraj Alojz Belnay, profesor všeobecných dejín na kráľovskej právnickej akadémii v Bratislave. Vychádzal od 1. 4. 1804 do 29. 6. 1838.
Bol vlastne prekladom nemeckých Neuwieder Todten-Reich. Roku 1805 Belnay vynechal časť ekonomickú a literárnu a noviny dostali konečný názov Ephemerides statistico-politicae. Ich politické spravodajstvo však bývalo často už neaktuálne, pretože vychádzalo oneskorene. Politické, ako aj iné správy, preberali väčšinou z bratislavských Pressburger Zeitung.
Latinčina týchto novín, podľa svedectva súčasníkov, bola spočiatku na výške, no postupne sa zhoršovala, čo bolo vidno aj na prílohách týchto novín: Neovidensis (1804-1816) – (Novosti), ktoré boli vlastne latinským prekladom vo Viedni vychádzajúcich Gespräche in Reich der Todten. (Rozhovory z ríše mŕtvych). Ďalšími prílohami boli: Appendix ad Ephemerides latinas complectens physico-oeconomica (1804) (Fyzikálno-ekonomický prídavok k Listom latinským…), Relationes litterariae (1804) (Správy literárne). Obsahovali väčšinou správy preberané z viedenských novín, no nachádzali sa tu aj pôvodné informácie hospodárskeho charakteru, burzové oznamy a pod.
Po Belnayovej smrti (zomrel 6. 10. 1809 v Bratislave), prebral redakciu novín jeho dedič István Cselko, ktorého roku 1827 vymenil Pál Kováts. Noviny zanikli 29. 6. 1838
Patagónia

Patagónia je označenie pre rozsiahle územie na juhu Južnej Ameriky. Na severozápade ho ohraničujú Andy, na severe rieka Rio Colorado. Väčšina Patagónie patrí Argentíne, zvyšok Čile. Názov Patagónia pochádza zo slova patagon, ktorým Magalhães nazval miestnych obyvateľov, ktorých jeho expedícia pokladala za obrov. Dnes sa verí, že patagónci boli vlastne príslušníci kmeňa Tehuelche, s priemernou výškou 1,80m, v porovnaní s 1,55m, čo bola vtedajšia priemerná výška Španielov.
Na východ od Ánd sa Patagónia rozkladá na juhu riek Neuquén a Colorado, a na západ od Ánd juh 39°J, okrem Chiloé Archipelago. Východ Ánd v Argentínskej časti Patagónie zahŕňa provincie Neuquén, Río Negro, Chubut, Santa Cruz a Tierra del Fuego, ako aj južné výbežky provincií Buenos Aires, Mendoza a La Pampa. Časť patriaca Čile zahŕňa južnú časť regiónu Los Lagos, a regióny Aisén a Magallanes. Nepatria sem tie časti Antarktídy, ktoré si nárokujú obe krajiny.

Geografia

Patagónia je prevažne regiónom s rozľahlými stepnými pláňami. V priehlbinách plání sa nachádzajú jazierka a jazerá poloslanej a sladkej vody. Smerom k Andám štrk ustupuje porfýrom, granitom a bazaltovým lávam, živočíchov postupne pribúda a vegetácie ubúda, a krajina získava charakteristiku flóry západného pobrežia, pozostávajúcej prevažne z južných bukov a konifer. Vysoký podiel zrážok v západných Andách a nízke teploty mora na pobreží umožňujú rast studených a vlhkých vzdušných más, ktoré prispievajú k tvorbe ľadových polí a ľadovcov. Nachádza sa tu najrozsiahlejšie ľadové pole na južnej pologuli mimo Antarktídy.
Abenakiit-(Ce)

Abenakiit-(Ce) je klencový minerál, ktorý má chemický vzorec Na₂₆{Ce,Nd, La, Pr, Th, Sm}₆{SiO₃}₆{PO₄}₆{CO₃}₆{SO₂}O. Patrí do trigonálnej sústavy. Bol pomenovaný podľa indiánskeho kmeňa Abenaki, ktorý obýval oblasť v okolí náleziska tohto minerálu.

Nálezisko

Tento minerál bol objavený v Kanade, konkrétne v Poudrette quarry, v podobe zŕn veľkosti 1 - 2 mm.
Mours

Poloha

Obec má rozlohu 2,45 km². Najvyšší bod je položený 47 m n. m. a najnižší bod 23 m n. m.

Obyvateľstvo

Počet obyvateľov obce je 1 364 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coulanges-lès-Nevers

Poloha

Obec má rozlohu 10,8 km². Najvyšší bod je položený 242 m n. m. a najnižší bod 175 m n. m.

Obyvateľstvo

Počet obyvateľov obce je 3 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ochranná známka

Pridelenie a dĺžka platnosti

Ochrannú známku prideľuje Úrad priemyselného vlastníctva SR. Prihlášku na pridelenie ochrannej známky podáva prihlasovateľ pre tovar a službu, ktorá sú predmetom jeho podnikania. Ak sú splnené podmienky podľa zákona, Úrad priemyselného vlastníctva Slovenskej republiky prihlásené označenie zapíše do registra.
Ochranná známka má platnosť 10 rokov odo dňa podania prihlášky. Majiteľ môže po uplynutí 10 rokov požiadať o obnovu zápisu.

Práva majiteľa ochrannej známky

Majiteľ ochrannej známky má výlučne právo označovať svoje tovary alebo služby známkou, ktorá je zapísaná v registri. Bez súhlasu majiteľa ochrannej známky nikto nesmie používať označenie zhodné alebo zameniteľné s jeho ochrannou známkou. Ak bola zásahom do práv spôsobená škoda, poškodený má právo na jej úhradu. Majiteľ ochrannej známky môže poskytnúť právo používať ochrannú známku inému licenčnou zmluvou . 
Značky výrobku sa realizujú rôznymi výrazovými prostriedkami, napr slovom, písmenami, osobitným tvarom písmena, obrázkami alebo číslami, atď.
Chrobáčiky

Chrobáčiky (v origináli Broučci) je česká rozprávka Jana Karafiáta, ktorá vyšla knižne v roku 1876. Karafiát vydal knihu anonymne vlastným nákladom u Václava Horkého. Až po 17 rokoch, v roku 1893, ju v knižnici Jana Herbena objavil prozaik, kritik a novinár Gustav Jaroš-Gamma a napísal o nej nepodpísanú recenziu v časopise Čas. Knihu zpopularizoval natoľko, že prvá edícia bola rýchlo vypredaná a v roku 1894 prišla prvá reedícia. Až do desiateho vydania (1912) vychádzali Broučci anonymne.
Saint-Jean-de-Serres

Poloha

Obec má rozlohu 8,26 km². Najvyšší bod je položený 169 m n. m. a najnižší bod 94 m n. m.

Obyvateľstvo

Počet obyvateľov obce je 514 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v cestnej cyklistike 2013 – individuálna časovka mužov

Priebeh pretekov

Trať individuálnej časovky mužov bola rovinatá, bez technických úsekov a mala dĺžku 57,9 km. Štart bol v meste Montecatini Terme, cieľ na Nelson Mandela Forum vo Florencii. Pretekov sa malo zúčastniť 79 pretekárov, dvaja reprezentanti Ugandy však nenastúpili na štart. Prognózy pred štartom favorizovali najmä Tonyho Martina, Bradleyho Wigginsa, Fabiana Cancellaru a Taylora Phinneyho. Nemec Tony Martin bol víťaz individuálnej časovky mužov na posledných dvoch majstrovstvách sveta 2011 a 2012. Na olympiáde v Londýne 2012 skončil druhý za Bradley Wigginsom. V aktuálnej sezóne 2013 zvíťazil vo všetkých časovkách v ktorých nastúpil s výnimkou Vuelty, kde ho porazil Fabian Cancellara. Výsledky pretekov tieto prognózy potvrdili. Tony Martin absolvoval trať za 1:05:36,65 h a zvíťazil absolútne suverénne s výrazným náskokom viac ako 46 sekúnd. Napínavý súboj zviedli Bradley Wiggins a Fabian Cancellara o striebornú medailu. Úspešnejší bol Bradley Wiggins, ktorý porazil štvornásobného svetového šampióna Fabiana Cancellaru iba o 2,25 s. Ďalší pretekári skončili s výraznejším odstupom. Jediný slovenský zástupca v 77-člennom štartovom poli Matej Jurčo obsadil 47. miesto s odstupom vyše šiestich minút za víťazom. Pôvodne mal štartovať aj aktuálne najlepší slovenský časovkár Peter Velits, ale napokon sa rozhodol šetriť sily na nedeľňajšie elitné preteky jednotlivcov.
Cléguer

Poloha

Obec má rozlohu 32,15 km². Najvyšší bod je položený 107 m n. m. a najnižší bod 2 m n. m.

Obyvateľstvo

Počet obyvateľov obce je 3 303 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Buzançais (obec)

Poloha

Obec má rozlohu 58,64 km². Najvyšší bod je položený 155 m n. m. a najnižší bod 102 m n. m.

Obyvateľstvo

Počet obyvateľov obce je 4 495 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nohant-en-Goût

Poloha

Obec má rozlohu 24,79 km². Najvyšší bod je položený 179 m n. m. a najnižší bod 134 m n. m.

Obyvateľstvo

Počet obyvateľov obce je 566 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Beneš Třebízský

Dielo

Třebízskeho románová tvorba je podobná tvorbe Aloisa Jiráska; jeho obľúbenou témou tiež bolo husitstvo, ale venoval sa i iným obdobiam českých dejín od prvopočiatkov až po 19. storočie. Dej mnohých Třebízskeho diel je zasadený do kraja, kde sa autor narodil a pôsobil, teda na Slánsko, Berounsko a do okolia Klecán.
Suchý potok (prítok Rajčanky)

Suchý potok je horský potok na území okresu Žilina, v obci Fačkov a je to pravostranný prítok Rajčanky.

Opis toku

Pramení pod vrchom Kľak (1 351 m n. m.), dominantou južnej časti Lúčanskej Malej Fatry, v nadmorskej výške okolo 1 100 m n. m.. Priberá najmä ľavostranné prítoky zo svahov Malej Fatry a tečie severozápadným smerom ku Fačkovu, kde sa vlieva do Rajčanky v nadmorskej výške asi 530 m n. m..
Litice nad Orlicí

Litice nad Orlicí je časť obce Záchlumí, ktorá sa nachádza v Česku v okrese Ústí nad Orlicí v Pardubickom kraji. Litice sú umiestnené 7 km západne od Žamberka.
História obce je zviazaná s históriou hradu Litice, ktorý bol založený v 13. storočí pri kolonizácii tohto kraja príslušníkmi rodu Drslavicov.
Vedecký pracovník

Vedecký pracovník je pracovník v oblasti vedy, napr., sociológ.
Marcei

Poloha

Obec má rozlohu 10,59 km². Najvyšší bod je položený 223 m n. m. a najnižší bod 169 m n. m.

Obyvateľstvo

Počet obyvateľov obce je 209 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Landser

Poloha

Obec má rozlohu 3,04 km². Najvyšší bod je položený 348 m n. m. a najnižší bod 254 m n. m.

Obyvateľstvo

Počet obyvateľov obce je 1 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Claudio Bravo

Kariéra

Claudio Bravo pôsobil v Čile v klube Colo-Colo, v ktorého drese debutoval v profesionálnom futbale. V júli 2006 odišiel do Európy, kde podpísal päťročný kontrakt so španielskym klubom Real Sociedad. S Realom sa stal v sezóne 2009/10 víťazom Segunda División a vybojoval tak postup do elitnej španielskej ligy Primera División.
V priebehu MS 2014 v Brazílii vyšlo najavo, že ho kúpila FC Barcelona ako náhradu za brankára Víctora Valdésa. Bravo sa mal stať brankárskou jednotkou, ale Barcelona angažovala ešte nádejného Nemca Marca-Andrého ter Stegena.
Svoje pôsobisko zmenil 25. augusta 2016, kedy ho z Barçy odkúpil Manchester City za 18 miliónov €. Bravo podpísal 4-ročný kontrakt.

Reprezentačná kariéra

Reprezentoval Čile v mládežníckych kategóriách. 
V A-mužstve Čile debutoval v roku 2004. Zúčastnil sa Majstrovstiev sveta 2010 v Juhoafrickej republike a Majstrovstvá sveta 2014 v Brazílii. Na oboch turnajoch bol kapitánom tímu. Na MS 2014 čilský národný tím vypadol po vyrovnanom zápase v osemfinále s Brazíliou v penaltovom rozstrele.
S čilskou reprezentáciou vyhral juhoamerické majstrovstvá Copa América 2015, čo znamenalo historicky prvý titul pre Čile.
Adam Hudec

Život

Detstvo prežil v obci Vyhne, kde robil aj prvé hudobné kroky.  Vo veku šiestich - siedmych rokov začal hrať v dychovej hudbe až do veku 15 rokoch . Vo veku 14 rokov nastúpil do Bratislavy na Konzervatórium v odboroch hoboj a operný spev, ktoré ukončil v roku 1971. Po absolutóriu pokračoval v štúdiu na VŠMU, ktoré ukončil absolventským koncertom v roku 1976. Po skončení štúdia na VŠMU pôsobil ako 1. hobojista Symfonického orchestra Slovenského rozhlasu celých 15 rokov.
V rokoch 1975 až 1995 bol umeleckým vedúcim populárnej Malokarpatskej kapely. Za toto obdobie spoločne nahrali vyše 30 nosičov (LP, SP, CD), realizovali desiatky nahrávok v Československom rozhlase, účinkovali vo viac ako 150 programoch v Česko-slovenskej televízii, ale i v zahraničí (Nemecko, Rakúsko, Holandsko, Belgicko, Poľsko, ZSSR, Maďarsko, Rumunsko).
V roku 1990 sa podieľal na založení Združenia dychových hudieb Slovenska a do roku 1997 bol jeho prvým predsedom. V roku 1997 sa stal Čestným predsedom ZDHS a túto funkciu vykonáva dodnes. Bol a stále je iniciátorom, organizátorom, dramaturgom a režisérom viacerých festivalov a súťaží dychových hudieb (Bratislavské slávnosti dychových hudieb, Dych Fest v Dolnej Krupej a pod.). Je členom alebo predsedom viacerých medzinárodných porôt súťaži súťaží dychových hudieb na Slovensku (Pádivého Trenčín, Lednické Rovne, Slovenské tango v Bardejove, atď.) ale aj v zahraničí (Majstrovstvá Európy dychových hudieb – Nemecko, Holandsko, Švajčiarsko, Rakúsko, Česko, Slovinsko, atď.).
Je moderátorom a autorom viacerých rozhlasových relácií o dychovej hudbe (ZDHS predstavuje – 148 častí, v súčasnosti Kapela, hraj! atď.). Je zástupcom za oblasť dychovej hudby v Slovenskom ochrannom zväze autorskom. Zúčastňuje sa tiež na nahrávkach domácich a zahraničných orchestrov, ktoré často sám režíruje.

Tvorba

Tvorba Adama Hudeca je zameraná konkrétne na dychovú hudbu. Zahŕňa úpravy rôznych ľudových piesní pre Malokarpatskú kapelu, ale aj pre iné dychové hudby na Slovensku či v zahraničí, koncertné pochody a pochody písané výlučne pre mažoretky, koncertné skladby virtuózneho charakteru pre rôzne sólové dychové nástroje, ktoré sú hrané v celej Európe (často povinnými skladbami na európskych šampionátoch), koncertné skladby pre veľké dychové orchestre a 7 inštrumentálnych koncertov pre sólové dychové nástroje (flauta, klarinet, trúbka, tenor, lesný roh, pozauna a tuba) so sprievodom veľkého dychového orchestra.
Dielo Adama Hudeca je veľké. Tvorí ho vyše 500 vlastných kompozícií alebo úprav, ktoré sú vydané vo vydavateľstvách na Slovensku, v Rakúsku (vo vydavateľstve Adler Musikverlag vyšlo viac ako 200 jeho orchestrálnych diel), ale i v Nemecku, Švajčiarsku, Holandsku, Anglicku, Slovinsku a inde.
Okrem iného, spolu s Alim Brezovským, skomponoval aj hudbu k filmu Otec ma zderie tak či tak (1980, réžia: O. Krivánek), ktorý bol natočený podľa knihy Vincenta Šikulu Prázdniny so strýcom Rafaelom.
Fort Jesus

Prehľad

Bola to prvá pevnosť postavená mimo Európy, ktorá bola skonštruovaná na odolanie streľbe z kanónov. Je to dodnes jeden z najlepších príkladov portugalskej architektúry, hoc rokmi pozmenenej vplyvmi neskorších dobyvateľov. Architektúra kombinuje portugalské, arabské (ománske) a britské prvky, čo boli národy, ktoré ju medzi 16. a 19. storočím ovládali.

Názov

Názov pevnosti je často mylne odvodzovaný od Ježiša Krista, vznikol však zlým prekladom mena ománskeho šejka Isu bin Tarifa, ktorý pevnosť obliehal v roku 1837 (Isa je tiež pomenovanie Ježiša v Koráne - ako prorok Isa) do angličtiny vinou vtedajších britských obrancov pevnosti.

Fort Jesus dnes

Fort Jesus je dnes populárna destinácia pre domácich aj zahraničných turistov. Okrem samotného účelu turisticky vyhľadávaného cieľa slúži pevnosť aj pre početné výskumné programy, konzervačné laboratórium, výskumné oddelenie a pre kanceláriu ochrany starého mesta.
Vodné dielo Mikšová

Vodné dielo Mikšová je vodné dielo na rieke Váh, južne od Bytče. Je súčasťou Vážskej kaskády a využíva akumulačnú schopnosť Hričovského kanála. Patrí medzi naše najvýkonnejšie vodné elektrárne v Bytčianskom okrese.
Mezőkövesdský okres

Mezőkövesdský okres (maď. Mezőkövesdi járás) je okres v severovýchodnom Maďarsku v Boršodsko-abovsko-zemplínskej župe. Jeho správnym centrom je mesto Mezőkövesd. Rozloha okresu je 723,86 km². V januári 2012 tu žilo 41 867 obyvateľov. V okrese sú dve mestá a 21 obcí. Obyvatelia sa zaoberajú predovšetkým poľnohospodárstvom (ovocie, zelenina, pšenica, kukurica) a živočíšnou výrobou.
Apémosyné

Apémosyné alebo Apémosyna (starogr. Ἀπημοσύνη - Apémosyné) je v gréckej mytológii dcéra Katrea, syna krétskeho kráľa Minoa
Apémosyné bola dcérou Katrea, ktorý mal okrem nej ešte dcéry Aeropu a Klymenu a syna Althaimena. Jej otec si žil spokojne až dovtedy, kým mu veštec nepredpovedal, že zomrie rukou svojho dieťaťa. Syn Althaimenes sa o tejto veštbe dozvedel a z obavy, že sa veštba naplní, opustil so sestrou Apémosynou Krétu a doplavil sa s ňou na ostrov Rodos, kde založil mesto Kréténia.
Do Apémosyny sa neskôr zamiloval boh Hermes, ale ona jeho lásku neopätovala a zakaždým, keď sa k nej priblížil, pred ním utiekla. Boh Hermes sa však nedal odradiť, položil na cestu čerstvé kože, na ktorých sa Apémosyné v behu pošmykla a potom ju zneuctil. Apémosyné s ním otehotnela a keď sa s tým zverila bratovi, on jej neuveril, že dieťa čaká s bohom a nahnevaný ju dokopal až na smrť.
Cussy-en-Morvan

Poloha

Obec má rozlohu 34,77 km². Najvyšší bod je položený 720 m n. m. a najnižší bod 365 m n. m.

Obyvateľstvo

Počet obyvateľov obce je 456 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Protifašistický bojovník

Protifašistický bojovník je aktívny odporca fašizmu. V bežnej reči sú za protifašistických bojovníkov považovaní aj odporcovia nacizmu.
Saint-Jacques (Alpes-de-Haute-Provence)

Poloha

Saint-Jacques má rozlohu 4,66 km². Najvyšší bod je položený 1 447 m n. m. a najnižší bod 780 m n. m.

Obyvateľstvo

Saint-Jacques má 57 obyvateľov (2009).
Graf vývoja obyvateľstva:
Zdroje: INSEE
Saint-Aubin-de-Nabirat

Poloha

Obec má rozlohu 6,49 km². Najvyšší bod je položený 230 m n. m. a najnižší bod 125 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Priestupok

Priestupok je previnenie voči zákonnému nariadeniu, alebo zákonu, ale nespĺňa charakteristiku prečinu ani zločinu svojou povahou ani časovým obdobím. Príkladom môže byť zlé parkovanie v meste. V tomto prípade je možné tento priestupok riešiť na mieste blokovou pokutou alebo neskôr v správnom konaní kde sa už zvyšuje hranica pokuty. Za priestupok sa nedá ísť do väzenia.
Saint-Pierre-Eynac

Poloha

Obec má rozlohu 23,99 km². Najvyšší bod je položený 1 070 m n. m. a najnižší bod 685 m n. m.

Obyvateľstvo

Počet obyvateľov obce je 1 015 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
6 (električková linka v Bratislave)

Linka 6 je električkovu linkou, ktorá premáva v Bratislave. Linka v minulosti nemala žiadnu ustálenú trasu, najčastejšie však jazdila do Karlovej Vsi.
Žžonka

Žžonka (rus. жжонка – žžonka) je (v ruskom prostredí) alkoholický nápoj pripravený z cukru, citrónovej šťavy (príp. šťavy z iného ovocia), korenia a koňaku alebo rumu, ktorý sa na chvíľu zapáli.
Frédille

Poloha

Obec má rozlohu 6,31 km². Najvyšší bod je položený 172 m n. m. a najnižší bod 120 m n. m.

Obyvateľstvo

Počet obyvateľov obce je 69 (2011).
Nasledujúci graf zobrazuje vývoj počtu obyvateľov v obci.
Zdroje: INSEE